Príloha č. 2 súťažných podkladov

Návrh Rámcovej dohody

(Návrh)

**Rámcová dohoda**

**č. .......................**

**Rekonštrukcia rádiovej siete Horskej záchrannej služby.**

uzatvorená podľa § 269 ods.2 zákona č. 513/1991 Zb. Obchodný zákonník v znení neskorších predpisov

(ďalej len „**Obchodný zákonník**“)

a podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon č. 343/2015 Z.z**.“)

(ďalej len „**Dohoda**“)

medzi zmluvnými stranami:

**ZMLUVNÉ STRANY:**

**Kupujúci:**

Názov:  **Horská záchranná služba**

**Horný Smokovec 52, 062 01 Vysoké Tatry**

V zastúpení: Plk. Ing. Jozef Janiga, riaditeľ

IČO: 37879693

DIČ: 2021707776

IČ DPH: Kupujúci nie je platcom DPH.

Bankové spojenie: Štátna pokladnica, Radlinského 32, 810 05 Bratislava, SR

Číslo účtu: SK968180 0000 0070 00608536

BIC/SWIFT kód:    SPSRSKBA

(ďalej len „**Kupujúci**“)

a

**Predávajúci:**

Názov:

Sídlo:

Štatutárny zástupca:

Splnomocnený k podpisu:

IČO:

DIČ:

IČ DPH:

Bankové spojenie:

Číslo účtu:

IBAN:

SWIFT (BIC):

Tel:

Fax:

e-mail:

registrácia:

(ďalej len „**Predávajúci**“)

(Kupujúci a Predávajúci ďalej spolu len „**Zmluvné strany**“ alebo každý samostatne aj ako „**Zmluvná strana**“)

**PREAMBULA**

1. Kupujúci ako verejný obstarávateľ podľa § 7 ods. 1 písm. d) zákona č. 343/2015 Z. z. vyhlásil oznámením uverejneným v Úradnom vestníku EÚ č. S/xxx pod zn. S xxx/2018-xxxxxx zo dňa xx.xx.2018 a vo Vestníku verejného obstarávania č. xxx/2018 pod zn. xxxxx – MST zo dňa xx.xx.2018 verejnú súťaž na realizáciu zákazky s názvom „***Rekonštrukcia rádiovej siete Horskej záchrannej služby***“ (ďalej len **„verejné obstarávanie“**).
2. Na základe vyhodnotenia ponúk bola ponuka Predávajúceho vybraná ako ponuka úspešného uchádzača v súlade s podmienkami uvedenými v súťažných podkladoch verejného obstarávania. Na základe tejto skutočnosti a predloženej ponuky Predávajúceho sa Zmluvné strany v slobodnej vôli a v súlade so všeobecne záväznými právnymi predpismi platnými na území Slovenskej republiky rozhodli uzatvoriť túto Dohodu.
3. Kupujúci týmto vyhlasuje, že je spôsobilý túto Dohodu uzatvoriť a plniť záväzky v nej obsiahnuté.
4. Predávajúci týmto vyhlasuje, že je spôsobilý túto Dohodu uzatvoriť a plniť záväzky v nej obsiahnuté.
5. Základným účelom tejto Dohody je v súlade s výsledkom verejného obstarávania zabezpečiť najmä kúpu, dopravu na miesto určenia, montáž, inštalovanie, sprevádzkovanie Tovaru, odskúšanie Tovaru, dodanie príslušnej dokumentácie, zaškolenie obsluhy (tak ako je tento pojem zadefinovaný nižšie v čl. I, bode 1.1. , čl. II. bodoch 2. a v Prílohe č. 1.B, resp. 1.A tejto Dohody), ktorý bude v súlade s touto Dohodou a Objednávkami kupovať Kupujúci od Predávajúceho.
6. Predmet Dohody je financovaný z prostriedkov Európskych štrukturálnych a investičných fondov (Operačný program Kvalita životného prostredia), prípadne z iných relevantných programov, fondov a finančných mechanizmov ako aj z rozpočtových prostriedkov verejného obstarávateľa.

**Čl. I**

**PREDMET RÁMCOVEJ DOHODY**

* 1. Predmetom tejto Dohody je stanovenie podmienok nákupu a predaja  ***rádiovej siete Horskej záchrannej služby*** vrátane súvisiacich služieb podľa potrieb Kupujúceho špecifikovaných v Prílohe č.1 tejto Dohody (ďalej len **„Tovar“**).
  2. Zmluvné strany sa dohodli, že dodávka Tovaru podľa tejto Dohody bude realizovaná na základe písomnej objednávky, v ktorej budú špecifikované všetky detaily, najmä dodanie Tovaru, doprava na miesto určenia, montáž, inštalovanie, sprevádzkovanie Tovaru, odskúšanie Tovaru, dodanie príslušnej dokumentácie, zaškolenie obsluhy (ďalej len **„Objednávka“**).
  3. Predávajúci sa zaväzuje dodávať za podmienok stanovených touto Dohodou a Objednávkou podľa tejto Dohody Kupujúcemu Tovar a Kupujúci sa zaväzuje Tovar prevziať a zaplatiť kúpnu cenu dohodnutú v súlade s podmienkami Dohody a príslušnej Objednávky.

**Čl. II**

**TOVAR, OBJEDNÁVKA**

* 1. Tovar je podrobne špecifikovaný v Opise predmetu zákazky použitom v súťažných podkladoch vo verejnom obstarávaní (ďalej len „**OPZ**“), ako aj v ponuke Predávajúceho predloženej do verejného obstarávania (ďalej len „**Ponuka**“). OPZ tvorí Prílohu č. 1.A tejto Dohody a Ponuka tvorí Prílohu č.1.B tejto Dohody. Prílohy č. 1.A a 1.B tvoria Prílohu č.1 tejto Dohody.
  2. V prípade, že dodávaný Tovar požadovaný Kupujúcim v zmysle Prílohy č.1.A tejto Dohody nie je v kvalitatívnych parametroch zhodný v celom rozsahu počas plnenia Objednávky s Ponukou Predávajúceho podľa Prílohy č.1.B tejto Dohody, má Kupujúci právo v prípade, že je to pre neho výhodnejšie, požadovať od Predávajúceho dodanie Tovaru v kvalitatívnych parametroch podľa Prílohy č.1.A tejto Dohody v rozsahu Objednávky, tak ako bolo zadané v predmete verejného obstarávania.

* 1. V prípade ak je v čase pred vystavením Objednávky na dodanie časti predmetu zákazky podľa Objednávky k dispozícii Tovar, ktorý zodpovedá všetkým požiadavkám Kupujúceho podľa OPZ, avšak tento Tovar je technicky, vývojovo, dizajnovo alebo inými parametrami lepší od Tovaru uvedeného v Ponuke, je Predávajúci oprávnený ponúknuť takýto nový Tovar Kupujúcemu ako zmenené plnenie za rovnakých podmienok ako boli uvedené v Ponuke.
  2. Zmluvné strany sa dohodli, že Objednávky vystavené na základe tejto Dohody budú zodpovedať podmienkam dohodnutým v tejto Dohode, najmä s ohľadom na maximálne jednotkové ceny Tovaru. V Objednávke bude určená aj maximálna cena celkom za Tovar kupovaný na základe príslušnej Objednávky.

**Čl. III**

**CENA**

* 1. Maximálna cena celkom za požadovaný predmet Dohody je Zmluvnými stranami dohodnutá vo výške maximálne \_\_\_\_\_\_\_\_ EUR bez DPH (slovom \_\_\_\_\_\_\_\_\_\_\_\_\_\_\_\_\_\_ eur bez DPH); teda \_\_\_\_\_\_\_\_ EUR vrátane DPH (slovom \_\_\_\_\_\_\_\_\_\_\_\_\_\_\_\_\_\_\_ eur vrátane DPH) (ďalej len „**Celková cena**“). Podrobná špecifikácia ceny podľa jednotlivých položiek je uvedená v štruktúrovanom rozpočte ceny, ktorý tvorí Prílohu č. 2 tejto Dohody (ďalej len „**Cena**“).

* 1. Celková cena, ako aj Ceny za Tovar musia byť stanovené v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov (ďalej len „**Zákon o cenách**“) a vyhlášky Ministerstva financií Slovenskej republiky č. 87/1996 Z. z., ktorou sa vykonáva Zákon o cenách.
  2. Cena musí zahŕňať všetky ekonomicky oprávnené náklady Predávajúceho vynaložené v súvislosti s dodávkou Tovaru (najmä náklady za Tovar, náklady na obalovú techniku a balenie Tovaru, na obstaranie Tovaru, dovozné clá, dopravu na miesto dodania, náklady na montáž a sprevádzkovanie Tovaru, odskúšanie Tovaru, dodanie príslušnej dokumentácie, zaškolenie obsluhy) a primeraný zisk Predávajúceho.
  3. Cena za Tovary musí byť stanovená v mene EURO. K fakturovanej Cene bude vždy pripočítaná DPH stanovená v súlade s  právnymi predpismi platnými na území SR v čase dodania Tovaru.
  4. Predávajúci prehlasuje, že Tovar poskytuje Kupujúcemu za najlepších/najvýhodnejších podmienok, aké sa poskytujú na relevantnom trhu.
  5. Predávajúci, ktorý v čase uzatvorenia Dohody nie je platiteľom DPH vyhlasuje, že v prípade, ak dôjde po uzatvorení tejto Dohody k zmene jeho postavenia na platiteľa DPH, ním predložená kontraktačná cena je konečná a nemenná a bude považovaná na úrovni s DPH.

**Čl. IV**

**PREDPOKLADANÉ MNOŽSTVO PREDMETU DOHODY**

* 1. Predpokladané množstvo Tovaru, ktoré Kupujúci kúpi od Predávajúceho v súlade s touto Dohodou a Objednávkami je určené v OPZ v Prílohe č.1.A tejto Dohody.
  2. Kupujúci nie je povinný zakúpiť predpokladané množstvo Tovaru, ani vyčerpať predpokladaný finančný objem zákazky podľa čl. III bod 3.1. tejto Dohody. Celkové zakúpené množstvo Tovaru bude závisieť výlučne od potrieb Kupujúceho počas platnosti tejto Dohody.

**Čl. V**

**DOBA PLATNOSTI DOHODY**

5.1. Táto Dohoda sa uzatvára na dobu určitú, a to na 48 mesiacov od nadobudnutia jej účinnosti, respektíve do vyčerpania finančného limitu uvedeného v čl. III bod 3.1. tejto Dohody, podľa toho, ktorá skutočnosť nastane skôr.

**Čl. VI**

**DODANIE TOVARU**

* 1. Predávajúci na základe predloženej Objednávky, Kupujúcemu dodá Tovar v kvalite a v lehote špecifikovanej v Prílohe č.1.A tejto Dohody v bezchybnom stave.
  2. Miesta dodania Tovaru sú uvedené v OPZ Prílohe č.1.A tejto Dohody a konkrétne miesta dodania budú uvedené v Objednávke.
  3. Predávajúci dodá Tovar Kupujúcemu v množstve a druhu uvedenom v samostatnej písomnej Objednávke, ktorú Predávajúci písomne potvrdí.
  4. Tovar musí byť dodaný v súlade s Prílohou č.1 tejto Dohody a touto Dohodou a riadne zabalený, ak to prichádza do úvahy. Prebratie Tovaru dodaného do miesta dodania Tovaru Predávajúcim sa uskutoční fyzickým prevzatím Tovaru, kontrolou množstva a kvality dodaného tovaru a podpisom preberacieho protokolu, prípadne dodacieho listu splnomocneným zástupcom Predávajúceho a Kupujúceho. V preberacom protokole bude uvedené presné množstvo a druh dodaného Tovaru, vyjadrenie, či dodávka Tovaru je úplná a či pri prevzatí Tovar zodpovedal požiadavkám podľa OPZ, Ponuky, tejto Dohody a Objednávky. V preberacom protokole Kupujúci vyznačí riadne dodanie Tovaru. Preberací protokol môže byť podkladom pre fakturáciu až po odstránení vád dodávky Tovaru. Preberacím protokolom môže byť aj dodací list.
  5. Predávajúci je povinný dodať Tovar špecifikovaný v Objednávke Kupujúceho do miesta plnenia podľa termínu uvedeného v Objednávke, najneskôr do termínu uvedeného v Tabuľke č. 5 Prílohy č. 1.A tejto Dohody. Predávajúci sa zaväzuje zástupcovi Kupujúceho oznámiť čas dodávky Tovaru do miesta plnenia najneskôr dva pracovné dni pred predpokladaným dňom dodania.
  6. Ak Predávajúci neoznámi termín dodávky, Kupujúci nie je povinný prevziať dodávku v deň doručenia, ale až v nasledujúci deň. Náklady spojené s odmietnutím prevzatia neoznámenej dodávky a jej opätovným doručením znáša Predávajúci.
  7. Predávajúci odovzdá Tovar na základe preberacieho protokolu, prípadne dodacieho listu. Predávajúci umožní Kupujúcemu riadne prevzatie dodaného Tovaru a jeho kontrolu. Ak Predávajúci nedodá Tovar na miesto dodania, riadne a včas, je Kupujúci oprávnený odmietnuť jeho prevzatie. Predávajúci je následne povinný bezodkladne písomne oznámiť nový čas plnenia.
  8. Po riadnom dodaní Tovaru Kupujúci potvrdí jeho prevzatie podpísaním preberacieho protokolu, prípadne dodacieho listu. Potvrdený preberací protokol (dodací list) a Objednávka sú podkladom pre vystavenie faktúry a budú tvoriť jej neoddeliteľnú súčasť.
  9. V prípade dodania Tovaru pred stanoveným časom dodania nemá Predávajúci nárok na finančné zvýhodnenie.
  10. Ak je súčasťou dodávky podľa tejto Dohody softvér, Predávajúci udeľuje Kupujúcemu v súlade s § 65 a nasl. zákona č. 185/2015 Z. z. Autorský zákon v znení zákona č.125/2016 Z. z. a zákona č. 215/2018 Z. z. (ďalej len „**zákon č. 185/2015 Z. z.**“) súhlas na použitie (licenciu) tohto softvéru počas celej doby trvania majetkových práv k softvéru, bez územného obmedzenia na účely, na ktoré bol softvér vytvorený a/alebo na účely súvisiace s činnosťou Kupujúceho podľa tejto Dohody.
  11. Ak niektorá zo súčasti dodávky podľa tejto Dohody bude v zmysle platných všeobecne záväzných právnych predpisov Slovenskej republiky chránená ako autorské dielo alebo iný predmet duševného vlastníctva, momentom jej prevzatia Kupujúcim, Predávajúci poskytuje výhradne Kupujúcemu v neobmedzenom rozsahu súhlas na akékoľvek všeobecne záväznými právnymi predpismi dovolené použitie tohto autorského diela po dobu trvania autorských práv (ďalej len „autorská licencia“).Kupujúci v rozsahu autorskej licencie je oprávnený bez osobitného súhlasu Predávajúceho udeliť tretím osobám sublicenciu, ako aj postúpiť ich na tretiu osobu.
  12. Ak je súčasťou dodávky podľa tejto Dohody databáza, Predávajúci udeľuje Kupujúcemu v súlade s § 133 ods.3 zákona č. 185/2015 Z. z. súhlas na použitie databázy podľa tohto článku Dohody.
  13. Predávajúci týmto potvrdzuje, že je oprávnený poskytnúť Kupujúcemu všetky súhlasy (licencie) v zmysle bodu 6.10. a 6.11. tohto článku Dohody, a že tým nedochádza k porušeniu práv duševného vlastníctva tretích osôb zmysle zákona č. 185/2015 Z. z.
  14. Predávajúci udeľuje Kupujúcemu licenciu podľa bodu 6.10. tohto článku Dohody a ak je to relevantné, súhlas na použitie databázy podľa tohto článku Dohody bezodplatne.
  15. Na dodanie Tovaru podľa tejto Dohody sa primerane uplatní doložka INCOTERMS 2010 DDP do miesta plnenia podľa tejto Dohody.
  16. Nebezpečenstvo škody na Tovare prechádza z Predávajúceho na Kupujúceho okamihom jeho dodania podľa tejto Dohody a Objednávky.

**Čl. VII**

**PLATOBNÉ PODMIENKY A FAKTURÁCIA**

* 1. Kupujúci sa zaväzuje za dodaný Tovar zaplatiť Predávajúcemu kúpnu Cenu podľa Objednávky na základe faktúry vystavenej Predávajúcim po dodaní Tovaru a podpísaní preberacieho protokolu alebo dodacieho listu s vyznačením riadneho dodania Tovaru. Kupujúci neposkytne Predávajúcemu žiaden preddavok na zrealizovanie Objednávky.
  2. Každá faktúra vystavená Predávajúcim bude obsahovať náležitosti podľa všeobecne záväzných právnych predpisov (najmä podľa zákona č. 222/2004 Z. z. o dani z pridanej hodnoty v znení neskorších predpisov). Neoddeliteľnou súčasťou faktúry Predávajúceho bude originál/fotokópia preberacieho protokolu alebo dodacieho listu s vyznačením uspokojivého dodania Tovaru potvrdeného Kupujúcim.

Súčasťou faktúry musí byť (ak je to aplikovateľné) najmä:

- názov operačného programu, číslo a názov opatrenia, názov projektu, kód projektu, (ak sú uvedené informácie Zmluvným stranám k dispozícii v čase vystavenia faktúry);

- jednoznačná informácia, či Predávajúci je alebo nie je platiteľom DPH;

- číslo a názov Dohody;

- číslo Objednávky a dátum jej vystavenia;

- číslo faktúry a dátum jej vystavenia;

- špecifikácia platby (názov banky Predávajúceho vrátane kódu SWIFT, číslo účtu Predávajúceho vrátane čísla v tvare IBAN);

- názov a opis obsahu dokladov, podrobnú špecifikáciu dodávky, údaj o jednotkovej cene, množstve dodávky, celkovú účtovanú čiastku bez DPH, DPH a spolu s DPH;

- pečiatka a podpis oprávnenej osoby Predávajúceho;

- dátum doručenia dokladu Kupujúcemu (napr. pečiatka podateľne).

Sumy vo faktúre, resp. jej prílohách sa uvádzajú s presnosťou na 2 desatinné miesta s matematickým zaokrúhlením.

* 1. Lehota splatnosti faktúry Predávajúceho je šesťdesiat (60) dní odo dňa doručenia faktúry Kupujúcemu zo strany Predávajúceho za predpokladu, že doručená faktúra bude spĺňať všetky zákonné náležitosti a náležitosti podľa tejto Dohody. Lehota splatnosti faktúry začína plynúť dňom nasledujúcim po dni, v ktorom bola faktúra preukázateľne doručená Kupujúcemu. Predávajúci berie na vedomie, že predmet Dohody je financovaný z prostriedkov Európskej únie a z vlastných prostriedkov Kupujúceho. Predávajúci berie na vedomie, že uvedené financovanie platieb z prostriedkov Európskej únie je časovo a administratívne náročné. Predávajúci zároveň súhlasí a vyhlasuje, že lehota splatnosti nie je v hrubom nepomere k právam a povinnostiam vyplývajúcim z tejto Dohody.
  2. Ak predložená faktúra nebude vystavená v súlade s touto Dohodou a/alebo Objednávkou, Kupujúci ju bezodkladne vráti Predávajúcemu na doplnenie a/alebo prepracovanie s uvedením nedostatkov, ktoré sa majú odstrániť. Nová 60-dňová lehota splatnosti začne plynúť dňom nasledujúcim po dni, v ktorom bola riadne doplnená a/alebo prepracovaná faktúra preukázateľne doručená Kupujúcemu.
  3. Všetky faktúry budú uhrádzané výhradne bezhotovostne prevodným príkazom. Cena sa považuje za uhradenú dňom odpísania finančných prostriedkov z účtu Kupujúceho.
  4. Bankové spojenie Predávajúceho uvedené na faktúre musí byť zhodné s bankovým spojením dohodnutým v tejto Dohode.

**Čl. VIII**

**SUBDODÁVKY**

8.1 Ak má Predávajúci v úmysle zadať plnenie, ktoré je predmetom tejto Dohody subdodávateľom, môže tak urobiť iba s predchádzajúcim písomným súhlasom Kupujúceho, ktorý takýto bez závažného a opodstatneného dôvodu neodoprie. V takomto prípade Predávajúci zodpovedá rovnako, akoby Dohodu plnil sám.

8.2. V Prílohe č. 3 tejto Dohody sú uvedené údaje o všetkých známych subdodávateľoch Predávajúceho, ktorí sú známi v čase uzavierania tejto Dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

* 1. Predávajúci je oprávnený zmeniť subdodávateľa iba s predchádzajúcim písomným súhlasom Kupujúceho. Predávajúci je pritom povinný oznámiť Kupujúcemu údaje podľa bodu 8.2 tohto článku Dohody o novom subdodávateľovi. Predávajúci je povinný Kupujúcemu oznámiť akúkoľvek zmenu údajov u subdodávateľov, uvedených v Prílohe č. 3 tejto Dohody, a to bezodkladne.
  2. Predávajúci zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
  3. Predávajúci je povinný zabezpečiť, aby mal splnené povinnosti ohľadom zápisu do registra partnerov verejného sektora vo vzťahu k subdodávateľom Predávajúceho v zmysle zákona 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**zákon o registri partnerov verejného sektora**“).

**Čl. IX**

**PRÁVA A POVINNOSTI ZMLUVNÝCH STRÁN**

1. Zmluvné strany sa zaväzujú, že budú zachovávať mlčanlivosť o všetkých dôverných informáciách, ktoré im budú poskytnuté alebo ktoré sa dozvedia v súvislosti s touto Dohodou a nepoužijú ich na iné účely ako na plnenie tejto Dohody. Za dôvernú sa považuje každá informácia, z povahy ktorej je zrejmé, že Zmluvná strana má záujem na jej utajovaní, nakoľko nejde o bežne dostupnú informáciu.
2. Za dôverné informácie sa nepovažujú informácie, ktoré sa stali verejne známymi bez porušenia tejto Dohody, informácie oprávnene získané inak, ako od druhej Zmluvnej strany, ako aj informácie, ktorých používanie upravujú osobitné predpisy.
3. Ak sa budú na strane Predávajúceho ako Zmluvnej strany podieľať viaceré subjekty, práva z tejto Dohody voči Kupujúcemu môže uplatňovať výlučne vedúci Predávajúci [ ], IČO: [ ]. Vedúci Predávajúci podľa predchádzajúcej vety je oprávnený vykonávať fakturáciu v mene predávajúcich, a tiež je za poskytovateľov výlučne tento oprávnený vykonávať iné práva voči Kupujúcemu vyplývajúce z tejto Dohody alebo z právnych predpisov, pokiaľ Dohoda (vrátane príloh) v konkrétnom prípade neurčí inak. Subjekty na strane Predávajúceho si osobitnou písomnou dohodou určia a vysporiadajú vzájomné záväzky a oprávnenia vyplývajúce im z tejto Dohody.
4. Predávajúci vyhlasuje, že v čase uzatvorenia Dohody má splnené povinnosti, ktoré mu vyplývajú zo zákona o registri partnerov verejného sektora. V prípade, ak sa budú na strane Predávajúceho ako Zmluvnej strany podieľať viaceré subjekty, podmienku podľa predchádzajúcej vety musia splniť všetky tieto subjekty, ak im táto povinnosť vyplýva zo zákona o registri partnerov verejného sektora.

**Čl. X**

**ZÁRUČNÁ DOBA A ZODPOVEDNOSŤ ZA VADY**

* 1. Predávajúci zodpovedá v súlade s príslušnými ustanoveniami Obchodného zákonníka za vady dodaného Tovaru.
  2. Za predpokladu, že Kupujúci Tovar riadne používa v súlade s jeho účelom, zodpovedá Predávajúci v zmysle § 429 a nasl. Obchodného zákonníka za akosť Tovaru minimálne 24 mesiacov (ďalej len „**Záručná doba**“) od prevzatia Tovaru Kupujúcim, t.j. odo dňa uvedeného na preberacom protokole alebo dodacom liste.
  3. Podľa bodu 10.2. tohto článku Dohody Predávajúci zodpovedá za to, že dodaný Tovar bude mať počas Záručnej doby vlastnosti vymedzené v OPZ a Ponuke a že Tovar bude spôsobilý na použitie na účel, na aký sa Tovar obvykle používa.
  4. Kupujúci je povinný písomne oznámiť Predávajúcemu vady v akosti Tovaru bez zbytočného odkladu po ich zistení, najneskôr do konca dohodnutej záručnej doby (ďalej len „**Uplatnenie záruky**“).
  5. Uplatnenie záruky musí obsahovať:
     1. číslo Objednávky,
     2. popis vady akosti Tovaru alebo spôsob ako sa vada akosti Tovaru prejavuje,
     3. počet vadných kusov Tovaru,
     4. určenie spôsobu uspokojenia nároku zo záruky podľa bodu 10.7. tejto Dohody.
  6. Predávajúci je povinný sa písomne k Uplatneniu záruky vyjadriť do 7 dní po jeho doručení. Ak sa Predávajúci v tejto lehote nevyjadrí, má sa za to, že Uplatnenie záruky je oprávnené a Predávajúci súhlasí s oznámenými vadami akosti Tovaru (ďalej len „**Oprávnená reklamácia**“).
  7. V uplatnení záruky je Kupujúci povinný určiť aké nároky si uplatňuje zo záruky. V prípade Oprávnenej reklamácie môže Kupujúci požadovať podľa svojho uváženia:
     1. vrátenie zaplatenej kúpnej ceny za Tovar vykazujúci vady akosti,
     2. zľavu z kúpnej ceny za Tovar vykazujúci vady akosti,
     3. výmenu Tovaru vykazujúcich vady akosti za bezchybný Tovar,
     4. opravu Tovaru vykazujúceho vady akosti.
  8. Popri nárokoch ustanovených v bode 10.7. tohto článku má Kupujúci nárok na náhradu škody.
  9. V prípade nárokov z Oprávnenej reklamácie podľa bodov 10.7.1 a/alebo 10.7.2 tohto článku je Predávajúci povinný vystaviť a doručiť Kupujúcemu dobropis (oprava základu dane s náležitosťami podľa príslušných všeobecne záväzných právnych predpisov platných na území SR) so splatnosťou 30 kalendárnych dní odo dňa jeho doručenia Kupujúcemu.
  10. V prípade nárokov z Oprávnenej reklamácie podľa bodov 10.7.3 a/alebo 10.7.4 tohto článku je Predávajúci povinný vymeniť Tovar vykazujúcich vady akosti za bezchybný Tovar a/alebo vykonať opravu Tovaru do 30 dní odo dňa doručenia Uplatnenia záruky. V tomto prípade zabezpečí odobratie Tovaru vykazujúceho vady akosti z miesta dodania tovaru a dodanie bezchybného a/alebo opraveného Tovarov na miesto dodania Tovaru Predávajúci na svoje náklady.
  11. Predávajúci nezodpovedá za vady spôsobené z dôvodu vyššej moci. Za okolnosti vyššej moci sa pre účely tejto Dohody považujú okolnosti, ktoré nastali nezávisle od vôle povinnej strany a bránia jej v splnení jej povinnosti,   
      ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a že by v čase vzniku záväzku túto prekážku predvídala, napr. vojny, živelné katastrofy značného rozsahu majúce súvislosť s predmetom zmluvy, štrajky a pod. Za vyššiu moc sa však nepovažujú napr. výpadky vo výrobe, prerušenie dodávok energií, nesplnenie alebo oneskorenie dodávok od subdodávateľov a zásahy orgánov verejnej moci alebo nezískanie úradných povolení.

**Čl. X**

**UKONČENIE DOHODY**

* 1. Túto Dohodou môže byť pred uplynutím dojednanej doby podľa článku V bodu 5.1 tejto Dohody, resp. pred vyčerpaním finančného limitu podľa článku III bodu 3.1. tejto Dohody ukončená:
     1. písomnou dohodou Zmluvných strán, a to dňom uvedeným v takejto dohode; v dohode o ukončení Dohody sa súčasne upravia aj nároky Zmluvných strán vzniknuté na základe alebo v súvislosti s Dohodou,
     2. písomným odstúpením od Dohody z dôvodov, ktoré stanovuje zákon (najmä § 19 zákona č. 343/2015 Z.z.) alebo táto Dohoda,
     3. výpoveďou Dohody podľa bodu 11.7 tohto článku Dohody.
  2. Kupujúci je oprávnený odstúpiť od Dohody (ďalej len „**odstúpenie Kupujúceho**“) v prípade, ak:
     1. proti Predávajúcemu začalo konkurzné konanie alebo reštrukturalizácia,
     2. Predávajúci vstúpil do likvidácie,
     3. Kupujúci mal tri a viac Oprávnených reklamácii k podstatnej časti dodávky Tovaru,
     4. Predávajúci koná v rozpore s touto Dohodou a/alebo Objednávkou a/alebo všeobecne záväznými právnymi predpismi na území SR a na písomnú výzvu Kupujúceho toto konanie a jeho následky v určenej primeranej lehote neodstráni,
     5. Predávajúci poruší povinnosť podľa čl. VIII. bod 8.3 až 8.5 tejto Dohody,
     6. v čase jej uzavretia existoval dôvod na vylúčenie Predávajúceho pre nesplnenie podmienky účasti podľa § 32 ods.1 písm. a) zákona č. 343/2015 Z. z.,
     7. táto nemala byť uzavretá s Predávajúcim v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie.
     8. Predávajúci nebol v čase uzavretia tejto Dohody zapísaný v registri partnerov verejného sektora podľa zákona o registri partnerov verejného sektora alebo ak bol vymazaný z registra partnerov verejného sektora,
     9. v prípade, ak ešte nedošlo k plneniu z tejto Dohody a výsledky kontroly Riadiaceho orgánu neumožňujú financovanie výdavkov vzniknutých z tejto Dohody.
  3. Predávajúci je oprávnený odstúpiť od Dohody v prípade, ak Kupujúci poruší Dohodu podstatným spôsobom. Za podstatné porušenie povinností vyplývajúcich z tejto Dohody na strane Kupujúceho sa považuje omeškanie Kupujúceho s úhradou faktúry/faktúr viac ako šesťdesiat (60) dní po lehote ich splatnosti.
  4. Odstúpenie od Dohody musí mať písomnú formu, musí sa v ňom uviesť dôvod odstúpenia a  je účinné doručením druhej Zmluvnej strane.
  5. Odstúpením od Dohody nie sú dotknuté ustanovenia týkajúce sa ochrany dôverných informácií, voľby práva a riešenia sporov. Odstúpením od Dohody niektorej zo Zmluvných strán sa Dohoda zrušuje ku dňu doručenia odstúpenia druhej Zmluvnej strane. Pri odstúpení od tejto Dohody si Zmluvné strany ponechajú doterajšie plnenia. Kupujúci určí spôsob vysporiadania ohľadom plnení, ktoré neboli riadne ukončené ku dňu zániku Dohody.
  6. Zmluvná strana, ktorá odstúpi od Dohody, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci.
  7. Túto Dohodu môže každá zo zmluvných strán písomne vypovedať bez udania dôvodu s výpovednou lehotou **3 mesiacov**. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená druhej zmluvnej strane.
  8. V prípade, ak nastane na strane Kupujúceho dôvod na odstúpenie od Dohody podľa tohto článku Dohody je Kupujúci oprávnený vykonať zmenu Dohody spočívajúcu v zmene osoby Predávajúceho, a to nahradením pôvodného Predávajúceho (ďalej len „**Pôvodný predávajúci**“) novým predávajúcim v súlade s § 18 zákona č. 343/2015 Z. z.. Zmenu v osobe Predávajúceho je Kupujúci oprávnený vykonať vo forme písomného dodatku k tejto Dohode, uzatvoreného medzi Kupujúcim a subjektom, ktorý ako uchádzač vo verejnom obstarávaní splnil podmienky účasti, všetky požiadavky na predmet zákazky, vrátane splnenia povinností v zmysle súťažných podkladov vo verejnom obstarávaní a umiestnil sa na ďalšom mieste v poradí v rámci Verejného obstarávania (ďalej len „**Nový predávajúci**“). Ustanovenia článku VIII bodu 8.5., článku IX bodu 9.3. a článku IX. bodu 9.4. Dohody tým nie sú dotknuté. Na vysporiadanie plnení medzi Pôvodným predávajúcim a Kupujúcim sa primerane aplikujú ustanovenia bodu 11.5 tohto článku Dohody. Na vysporiadanie plnení medzi Novým predávajúcim a Kupujúcim sa dodatkom vykonajú primerané úpravy Dohody.
  9. Pôvodný Predávajúci je povinný za účelom zmeny Dohody podľa bodu 11.8. tohto článku Dohody poskytnúť najneskôr v lehote do 10 pracovných dní Kupujúcemu všetku potrebnú súčinnosť, najmä vykonať úkony, ktoré sú nevyhnutné na riadne plnenie Dohody do okamihu zmeny v osobe Predávajúceho, odovzdať Kupujúcemu všetky potrebné informácie a dokumenty v súvislosti s poskytnutým plnením podľa Dohody tak, aby nedošlo k vzniku škody.
  10. V prípade porušenia povinnosti Pôvodného predávajúceho podľa bodu 11.9. tohto článku Dohody (neposkytnutie súčinnosti) vzniká Kupujúcemu nárok na zaplatenie zmluvnej pokuty zo strany Pôvodného Predávajúceho vo výške 1 000,00 EUR. Povinnosť nahradiť škodu vzniknutú v dôsledku porušenia povinnosti zabezpečenej zmluvnou pokutou ostáva zaplatením zmluvnej pokuty nedotknutá v plnom rozsahu vzniknutej škody.

**Čl. XII**

**ZMLUVNÉ POKUTY A ÚROKY Z OMEŠKANIA**

* 1. V prípade, že Predávajúci nedodá Tovar v súlade s Objednávkou (riadne) a v dohodnutom termíne (včas) má Kupujúci právo požadovať za každý začatý deň omeškania zmluvnú pokutu vo výške   
     0,05 % z ceny Tovaru, s dodávkou ktorého je Predávajúci v omeškaní.
  2. V prípade omeškania Kupujúceho s úhradou faktúry v lehote jej splatnosti podľa tejto Dohody, má Predávajúci právo požadovať od Kupujúceho úrok z omeškania v súlade s nariadením vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka v znení neskorších predpisov.
  3. V prípade omeškania Predávajúceho s odstránením vady Tovaru alebo výmeny Tovaru podľa čl. X bod  10.10 tejto Dohody má Kupujúci právo požadovať za každý začatý deň omeškania zmluvnú pokutu vo výške 0,05 % z ceny Tovaru, s dodávkou/opravou ktorého je Predávajúci v omeškaní.
  4. Zaplatením zmluvnej pokuty nie je dotknutý nárok na náhradu škody, a to aj vo výške presahujúcej zmluvnú pokutu.

**Čl. XIII**

**VLASTNÍCKE PRÁVO**

* 1. Kupujúci nadobúda vlastnícke právo k Tovaru podpisom preberacieho protokolu alebo dodacieho listu s vyznačením bezchybného dodania Tovaru.

**Čl. XIV**

**NÁHRADA ŠKODY**

* 1. V prípade že Kupujúci utrpí škodu spôsobenú Predávajúcim, Predávajúci sa túto škodu zaväzuje v plnom rozsahu Kupujúcemu nahradiť.

**Čl. XV**

**Osobitné ustanovenia**

* 1. Akákoľvek písomnosť alebo iné správy, ktoré sa doručujú v súvislosti s Dohodou a Objednávkami (každá z nich ďalej ako „**Oznámenie**“) musia byť v písomnej podobe doručené:

1. osobne,
2. poštou prvou triedou s uhradeným poštovným,
3. kuriérom prostredníctvom kuriérskej spoločnosti alebo
4. elektronickou poštou na adresy, ktoré budú oznámené v súlade s týmto článkom Dohody.
   1. Oznámenie poskytované Kupujúcemu bude zaslané na adresu uvedenú nižšie alebo inej osobe alebo na inú adresu, ktorú Kupujúci priebežne písomne oznámi Predávajúcemu v súlade s týmto článkom Dohody:

**Kupujúci**: Horská záchranná služba

**Sídlo:** Horný Smokovec 52, 062 01 Vysoké Tatry, Slovenská republika

**k rukám:**  *(doplní verejný obstarávateľ)*

**email:** *(doplní verejný obstarávateľ)*

* 1. Oznámenie poskytované Predávajúcemu bude zaslané na adresu uvedenú nižšie alebo inej osobe alebo na inú adresu, ktorú Predávajúci priebežne písomne oznámi Kupujúcemu v súlade s týmto článkom **Dohody**:

**Predávajúci**: *(doplní predávajúci)*

**k rukám:**  *(doplní predávajúci)*

**email**: *(doplní predávajúci)*

* 1. Oznámenie nadobúda účinnosť okamihom jeho prevzatia a má sa za prevzaté:
     1. v čase jeho doručenia (alebo odmietnutia jeho prevzatia), pokiaľ sa doručuje osobne alebo   
        kuriérom; alebo
     2. v čase jeho doručenia, ale najneskôr v piaty (5) kalendárny deň po jeho odoslaní, pokiaľ sa   
        doručuje ako poštová zásielka prvej triedy s uhradeným poštovným; alebo
     3. v čase jeho doručenia, ale najneskôr nasledujúci kalendárny deň po jeho odoslaní, pokiaľ sa doručuje prostredníctvom elektronickej pošty.
  2. Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva niečo inak. Ak z kontextu nevyplýva iné, výrazy v jednotnom čísle zahŕňajú aj význam množného čísla a naopak.
  3. Zmluvné strany sa dohodli, že Predávajúci nie je oprávnený jednostranne započítať akúkoľvek svoju pohľadávku voči pohľadávkam Kupujúceho.
  4. Ak ktorékoľvek z ustanovení tejto Dohody bude považované za nezákonné, neplatné alebo nevykonateľné (celkom alebo z časti) podľa akejkoľvek právnej normy, pravidla alebo na inom základe, také ustanovenie (alebo jeho časť) nebude v rozsahu, ktorý je neplatný tvoriť časť tejto Dohody, avšak zákonnosť, platnosť a vykonateľnosť zvyšných ustanovení Dohody zostane nedotknutá.
  5. Zmluvné strany sa dohodli, že pohľadávky Zmluvnej strany vyplývajúce z tejto Dohody môžu byť postúpené na tretie osoby len s predchádzajúcim písomným súhlasom druhej Zmluvnej strany.
  6. Predávajúci sa zaväzuje poskytnúť Kupujúcemu všetku súčinnosť nevyhnutnú na plnenie tejto Dohody a/alebo Objednávky/ok.
  7. Zmluvné strany sa dohodli, že Objednávka/y predložená/é na základe tejto Dohody bude/ú zodpovedať podmienkam dohodnutým v tejto Dohode, najmä s ohľadom na maximálne jednotkové ceny Tovaru.

* 1. Akékoľvek zmeny tejto Dohody je možné realizovať iba na základe predchádzajúceho písomného odsúhlasenia Kupujúceho.
  2. Predávajúci je povinný zdržať sa pri plnení Dohody akéhokoľvek konania, ktoré by mohlo v dôsledku konfliktu záujmov spochybniť nestrannosť a základný účel plnenia Dohody. Konflikt záujmov podľa predchádzajúcej vety, ako uprednostnenie osobného záujmu Predávajúceho pred záujmom na riadnom plnení Dohody, môže vzniknúť najmä v dôsledku ekonomických záujmov, politických alebo národnostných preferencií, rodinných vzťahov, alebo vzťahov s blízkymi osobami alebo iného spojenia, resp. spoločných záujmov. Predávajúci sa zaväzuje bezodkladne písomne oznámiť Kupujúcemu vznik konfliktu záujmov a vykonať kroky na odstránenie akejkoľvek skutočnosti, ktorá by mohla byť považovaná za konflikt záujmov.
  3. Predávajúci sa zaväzuje pri plnení Dohody dodržiavať platné a účinné všeobecne záväzné právne predpisy Slovenskej republiky ako aj záväzné právne akty Európskej únie (ďalej len "**EÚ**") v oblasti Štrukturálnych fondov EÚ a primerane v rozsahu vzťahujúcom sa na Predávajúceho aj rešpektovať ostatné pravidlá vydané na ich základe ( napr. Systém finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 - 2020, Systém riadenia európskych štrukturálnych a investičných fondov na programové obdobie 2014-2020 a pod.). Za účelom preventívneho riešenia problémov spojených s refundáciou nákladov na realizáciu projektu môže Kupujúci aj vopred oznámiť Predávajúcemu informácie a pokyny, ktoré je v tomto ohľade nevyhnutné dodržiavať zo strany Predávajúceho (napr. požiadavky na špecifikáciu plnenia v Preberacích protokoloch alebo faktúrach Predávajúceho a pod ).
  4. Predávajúci je povinný strpieť výkon kontroly/auditu súvisiaceho s plnením podľa tejto Dohody kedykoľvek počas platnosti a účinnosti Zmluvy o poskytnutí nenávratného finančného príspevku, na základe ktorej je financované dodanie Tovaru (ďalej aj len "**Zmluva o poskytnutí NFP**"), a to zo strany oprávnených osôb na výkon tejto kontroly/auditu v zmysle príslušných právnych predpisov Slovenskej republiky a Európskej únie, najmä zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov a vyššie uvedenej Zmluvy o poskytnutí NFP a jej príloh vrátane Všeobecných zmluvných podmienok a poskytnúť im riadne a včas všetku potrebnú súčinnosť.
  5. Oprávnenými osobami na výkon kontroly v zmysle vyššie uvedeného v bode 15.14. sú najmä:

a) Poskytovateľ NFP a ním poverené osoby;

b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby;

c) Najvyšší kontrolný úrad Slovenskej republiky, Úrad vládneho auditu, Certifikačný orgán a nimi poverené osoby;

d) Orgán auditu, jeho spolupracujúce orgány a osoby poverené na výkon kontroly/auditu;

e) Splnomocnení zástupcovia Európskej Komisie a Európskeho dvora audítorov;

f) Orgán zabezpečujúci za ochranu finančných záujmov Európskej únie;

g) osoby prizvané orgánmi uvedenými v písm. a) až f) v súlade s príslušnými právnymi predpismi Slovenskej republiky a právnymi aktmi Európskej únie.

**Čl. XVI**

**ZÁVEREČNÉ USTANOVENIA A RIEŠENIE SPOROV**

* 1. Táto Dohoda nadobúda platnosť dňom jej podpisu obidvoma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády Slovenskej republiky, a to v zmysle zákona § 47 a zákona č. 40/1964 Zb. Občiansky zákonník v znení neskorších predpisov. Dohodu zverejní Kupujúci.
  2. Neoddeliteľnou súčasťou tejto Dohody je:

Príloha č. 1: Opis predmetu zákazky, technické požiadavky členený na:

Príloha č.1.A - Opis predmetu zákazky použitý v súťažných podkladoch

Príloha č. 1.B - Opis predmetu zákazky z ponuky Predávajúceho predloženej do

verejného obstarávania

Príloha č. 2: Štruktúrovaný rozpočet ceny

Príloha č. 3: Zoznam subdodávateľov

Vyššie uvedené Prílohy v bode 16.2 tohto čl. Dohody musia byť chápané ako vzájomne sa vysvetľujúce a doplňujúce. V prípade rozporu medzi jednotlivými vyššie uvedenými Prílohami v bode 16.2 tohto čl. Dohody, je poradie záväznosti nasledujúce:

Príloha č.1.A - Opis predmetu zákazky použitý v súťažných podkladoch

Príloha č. 2: Štruktúrovaný rozpočet ceny

Príloha č. 1.B - Opis predmetu zákazky z ponuky Predávajúceho predloženej do verejného obstarávania

Príloha č. 3: Zoznam subdodávateľov

* 1. Táto Dohoda môže byť doplnená alebo zmenená len písomnými, očíslovanými a Zmluvnými stranami podpísanými dodatkami k tejto Dohode, ktoré sa stávajú neoddeliteľnou súčasťou tejto Dohody.
  2. Práva a povinnosti zmluvných strán výslovne neupravené touto Dohodou sa riadia ustanoveniami Obchodného zákonníka a ostatných všeobecne záväzných právnych predpisov platných v Slovenskej republike. Prípadné spory, ktoré vzniknú zo tejto Dohody, sa budú Zmluvné strany snažiť riešiť predovšetkým formou dohody, ktorá musí mať písomnú formu a v prípade, že sa Zmluvné strany nedohodnú, všetky spory vzniknuté z tejto Dohody budú riešené na miestne a vecne príslušnom súde Slovenskej republiky podľa právneho poriadku Slovenskej republiky.
  3. Táto Dohoda je vyhotovená v piatich (5) vyhotoveniach s platnosťou originálu, pričom Predávajúci obdrží dve (2) vyhotovenia a Kupujúci obdrží tri (3) vyhotovenia.
  4. Zmluvné strany vyhlasujú, že vôľa prejavená v tejto Dohode je slobodná, vážna, bez omylu v osobe alebo predmete Dohody a že túto Dohodu neuzavreli ani v tiesni ani za nápadne nevýhodných podmienok, čo potvrdzujú podpisom tejto Dohody.

|  |  |  |
| --- | --- | --- |
| Horný Smokovec, dňa..................... |  | V ............................... dňa .............. |
|  |  |  |
| Za Kupujúceho : |  | Za Predávajúceho : |
|  |  |  |
|  |  |  |
| -–––––––––––––––––––– |  | -–––––––––––––––––––– |
| Horská záchranná služba  Plk. Ing. Jozef Janiga  riaditeľ |  |  |
|  |  |  |
|  |  |  |

Príloha č. 3: Zoznam subdodávateľov

**Predmet zákazky: „Rekonštrukcia rádiovej siete Horskej záchrannej služby“**

**Identifikácia Predávajúceho**

Obchodné meno:

Sídlo:

IČO:

Predávajúci má v úmysle zadať plnenie, ktoré je predmetom Rámcovej dohody nasledovným subdodávateľom

|  |  |  |  |
| --- | --- | --- | --- |
| **Obchodné meno** | **Sídlo/ miesto podnikania** | **IČO** | **Meno, priezvisko, dátum narodenia, adresa pobytu osoby oprávnenej konať za subdodávateľa** |
|  |  |  |  |
|  |  |  |  |
|  |  |  |  |

V *(doplniť miesto),* dňa *(doplniť dátum)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Meno, priezvisko a podpis osoby oprávnenej konať za Predávajúceho*